Peste 8.000 de cazuri de rujeolă, de la începutul anului
Institutul Naţional de Sănătate Publică a informat miercuri că, în perioada 1 ianuarie 2023 – 10 martie 2024, s-au confirmat 8.020 de cazuri de rujeolă.
În ultima săptămână, s-au înregistrat 777 de cazuri noi.
Potrivit INSP, de la începutul perioadei de raportare, 1 ianuarie 2023, s-au înregistrat opt decese din cauza rujeolei. Cele 8.020 de cazuri confirmate cu rujeolă au fost raportate în 40 de judeţe şi în Bucureşti.
Cele mai multe îmbolnăviri s-au înregistrat în judeţele Braşov – 1.384, Mureş – 1.005 şi în Bucureşti – 1.004.
În perioada 6 decembrie 2023 – 10 martie 2024, conform datelor extrase din RENV, au fost utilizate 93.488 de doze de vaccin ROR, din care 15.056 de doze utilizate pentru copii cu vârste între 9 şi 11 luni.